12 फुन अय्यूब सोपर क जवाब दिहस।
कि सिरिफ तू ही लोग बुद्धिमान अहा,
तउ विवेक मर जाइ तोहरे संग।
3 मुला तोहार जेतँनी बुद्धि भी उत्तिम बाटइ,
मइँ तोहसे कछू घटिके नाहीं अहउँ।
अइसी बातन क जइसी तू कहत ह,
हर कउनो जानत ह।
4 "अब मोरे मीत मोरे मसखरी उड़ावत हीं।
किन्तु अब भी मइँ बेगुनाह अउर निर्दोख अहउँ,
मोर परोसी मोर खिल्ली उड़ावत हीं।
5 अइसे लोग जेह पइ कबहुँ विपत्ति नाहीं पड़ी,
विपदा स घिरा लागेन क हँसी किया करत हीं।
जेकर गोड़ दृढ़ नाहीं अहइँ।
6 डाकुअन आपन डेरन मँ बगैर चिन्ता क रहत हीं।
अइसे लोग जउन परमेस्सर क क्रोधित करत हीं, सान्ति स रहत हीं।
परमेस्सर ओनका धियान रखत हीं।
7 "चाहे तू पसु स पूछिके लखा, उ पचे तोहका सिखाइ देइहीं,
या हवा क पंछियन स पूछा उ पचे तोहका बताइ देइहीं।
या सागरे क मछरियन क आपन गियान तोहका बतावइ दया।
कि यहोवा एँन सबइ चिजियन क रचेस ह।
10 हर जिअत पसु अउर हर एक प्राणी जउन साँस लेत ह,
परमेस्सर क आधीन अहइ।
वइसे ही कानन क सब्दन क परखत ह।
12 लोग कहित ह, 'अइसा ही बूढ़न क लगे विवेक रहत ह।
13 किन्तु उ परमेस्सर अहइ जेकर लगे बुद्धि अउर सक्ती अहइ।
उ अच्छा सलाह अउर सूझबूझ रखत हीं।
14 अगर परमेस्सर कउनो चिज क ढहाइ क गिराइ देइ तउ, फुन लोग ओका नाहीं बनाइ सकतेन।
अगर परमेस्सर कउनो मनई क बन्दी बनावइ,
तउ लोग ओका अजाद नाहीं कइ सकतेन।
15 अगर परमेस्सर बर्खा क रोकइ तउ धरती झुराइ जाइ।
अगर परमेस्सर बर्खा क छूट दइ देइ, तउ उ धरती पइ बाढ़ लइ आई।
16 परमेस्सर सक्तीसाली अहइ।
उ सदा विजयी होत ह।
उ मनई जउन छलत ह अउर उ मनई जउन छला जात ह दुउनउँ परमेस्सर क अहइँ।
17 परमेस्सर सलाहकारन स ओनकर बूद्धि लेइ लेत ह।
उ प्रमुखन क अइसा बनाइ देत ह कि उ पचे मूर्ख मनइयन जइसा बेउहार करइ लागत हीं।
अउर ओनका दास बना देत ह[a]।
अउर ओनकर दर्जा क सुरच्छा क छीन लेत ह।
20 परमेस्सर बिस्सासनीय सलाहकार क चुप कराइ देत ह।
उ बूढ़े लोगन क बूद्धि लइ लेत ह।
21 परमेस्सर महत्वपूर्ण अधिकारियन क साथ अइसा बेउहार करत ह जइसा उ कछू नाहीं अहइ।
उ सासकन क सक्ती लेइ लेत हीं।
22 परमेस्सर अँधियारा स रहस्य स भरी सच्चाई क परगट करत ह।
उ घना अँधियारा स घिरा जगहियन पइ, रोसनी पठवत ह।
23 परमेस्सर रास्ट्रन क विसाल अउ सक्तीसाली होइ देत ह,
अउर फुन ओनका उ नस्ट कइ डावत ह।
उ रास्ट्रन क विकसित कइके विसाल बनइ देत ह,
फुन ओनकर लोगन क उ तितर बितर कइ देत ह।
24 परमेस्सर धरती क रास्ट्रन क प्रमुखन क मूरख अउर नासमुझ बनाइ देत ह।
उ ओनका मरुभूमि मँ जहाँ कउन राह नाहीं भटक बरे पठवत ह।
25 उ पचे प्रमुख लोग अँधियारा मँ आपन राह टटरोत रहत हीं।
कउनो भी प्रकास ओनके लगे नाहीं होत ह।
परमेस्सर ओनका अइसे चलावत ह, जइसे पीके धुत भए लोग चलत हीं।
- 12:18 परमेस्सर ... देत ह परमेस्सर राजा लोगन क सही करमबंध हटाइ लेत ह अउर ओनका बेकार कपड़ा पहनावत ह।
Awadhi Bible: Easy-to-Read Version. Copyright © 2005 Bible League International.
